Document ID: 32004R0582

Uredba Komisije (ES) št. 582/2004
z dne 26. marca 2004
o razpisu stalnega javnega razpisa za izvozna nadomestila za posneto mleko v prahu
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1] in zlasti člena 31(3)(b) in (14) Pogodbe,
ob upoštevanju naslednjega:
(1) V skladu s členom 2(1) Uredbe Komisije (ES) št. 580/2004 z dne 26. marca 2004 o uvedbi razpisnega postopka za izvozna nadomestila za nekatere mlečne proizvode [2] Komisija odloča o stalnem javnem razpisu v okviru navedene uredbe.
(2) Iz praktičnih razlogov je primerno predvideti posebne javne razpise za proizvode iz člena 1 Uredbe (ES) št. 580/2004. S to uredbo je torej treba odpreti stalen javni razpis za posneto mleko v prahu.
(3) Upravljalni odbor za mleko in mlečne proizvode ni dal mnenja v roku, ki ga je določil njegov predsednik -
SPREJELA NASLEDNJO UREDBO:
Člen 1
1. Razpisuje se stalni javni razpis, da se določi izvozno nadomestilo za posneto mleko v prahu iz oddelka 9 Priloge I k Uredbi Komisije (EGS) št. 3846/87 [3] v vrečah z najmanj 25 kg neto teže, ki vsebuje največ 0,5 masnega odstotka dodane nemlečne snovi in spada pod oznako proizvoda ex 0402101990/00 ter je namenjeno izvozu v katero koli namembno državo, razen Andore, Cipra, Estonije, Gibraltarja, Madžarske, Latvije, Litve, Malte, Poljske, Slovaške, Slovenije, Češke republike, Združenih držav Amerike in Vatikanske mestne države.
2. Za razpisni postopek veljajo pogoji, določeni v Uredbi (ES) št. 580/2004 in v tej uredbi.
Člen 2
1. Ponudbe je mogoče predložiti samo v razpisnih obdobjih in veljajo samo za razpisna obdobja, v katerih so predložene.
2. Vsako razpisno obdobje se začne ob 11. uri (po bruseljskem času) prvo in tretjo sredo v mesecu razen prve srede v avgustu in tretje srede v decembru. Če je v sredo državni praznik, se obdobje začne ob 11. uri (po bruseljskem času) naslednjega delovnega dne.
Vsako razpisno obdobje se konča ob 11. uri (po bruseljskem času) v sredo po drugem in četrtem četrtku v mesecu razen druge srede v avgustu in četrte srede v decembru. Če je v sredo državni praznik, se obdobje konča ob 11. uri (po bruseljskem času) prejšnjega delovnega dne.
3. Vsako razpisno obdobje je označeno s serijsko številko, ki se začne s prvim predvidenim obdobjem.
Člen 3
1. Posamezne ponudbe obsegajo minimalno količino najmanj 10 ton posnetega mleka v prahu.
2. Razpisna varščina znaša 26 EUR za 100 kg posnetega mleka v prahu. Razpisna varščina se spremeni v varščino za izvozno dovoljenje, ko je ponudba sprejeta.
3. Ponudbe se predložijo pristojnim organom držav članic, navedenih v Prilogi.
Člen 4
Ta uredba začne veljati s prvim dnem meseca, ki sledi objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. marca 2004

Labels: 3
17